वहीं केदार सिरोही आगे बताते हैं, “हम किसानों की सरकार से मांग है कि किसानों की कर्जमाफी करे, पूरी फसल की खरीदारी करे, फसल बीमा में सुधार करे, किसानों की आय को डेढ़ गुना करने के साथ आय सुनिश्चित करे। हमारी मांग है कि कृषि विभाग, भावान्तर और सहकारी बैंक में किसानों के लिए नीतिगत सुधार हो।“ आगे कहा, “आज हम सरकार से गुहार लगा रहे हैं, अगर हमारी मांगें नहीं मानी गई तो कल सरकार को किसानों के सामने गुहार लगानी होगी।“